

2. PETER

*Voks i kjennskap til Jesus for å stå imot falsk lære*

SKREVET

64-68 e.Kr.

NØKKELVERS

*"Nå vet dere dette på forhånd, mine kjære. Vær derfor på vakt, så dere ikke lar dere rive med og blir ført vill av mennesker uten holdepunkt, og mister fotfestet. Dere skal vokse i nåden og i kjennskap til vår Herre og frelser Jesus Kristus. Ham være ære, nå og til evighetens dag! Amen."*

3:17-18

Sist oppdatert 9.12.2024

Minne dem om hvordan de skal leve og at det vil komme falske lærere

HENSIKT

**INNHOLD**

[Innledning 2](#_Toc184650576)

[Forfatter 2](#_Toc184650577)

[Er forfatteren Peter, en disippel av Peter eller en helt annen? 2](#_Toc184650578)

[Tradisjonen 3](#_Toc184650579)

[Interne spor som støtter apostelen Peter 4](#_Toc184650580)

[Språklig 4](#_Toc184650581)

[Konklusjon 4](#_Toc184650582)

[To hensikter 4](#_Toc184650583)

[Struktur 5](#_Toc184650584)

[Kap. 1: Hold fast på kallet og profetordet 5](#_Toc184650585)

[Åpning og hilsen (1:1-2) 5](#_Toc184650586)

[Viktigheten av et rett liv (1:3-15) 6](#_Toc184650587)

[Apostlenes vitnesbyrd og GTs profeter (1:16-21) 7](#_Toc184650588)

[Apostlenes vitnesbyrd av transfigurasjonen i Matt 17:8, Mark 9:2-8 og Luk 9:28-36. 7](#_Toc184650589)

[GTs profeter 7](#_Toc184650590)

[Kap. 2: Falske lærere vil komme 8](#_Toc184650591)

[Engler som syndet (2:4) - hva tenker han på? 9](#_Toc184650592)

[Farene ved å falle fra (2:18-22) 10](#_Toc184650593)

[Kap. 3: Herrens dag vil komme 10](#_Toc184650594)

[Kan vi “fremskynde” Jesu gjenkomst? (3:12) 11](#_Toc184650595)

[Peters siste ord til oss 12](#_Toc184650596)

# Innledning

Selv om adressatene ikke er spesifisert i dette brevet (1:1), så er de nok de samme som for 1. Peter: “Dette er det andre brevet jeg skriver til dere.” (3:1) Han sier videre at han skriver for å "holde dere våkne ved å minne dere om dette" (1:12-15, 3:1-2), og han advarer om at vranglærere vil komme.

Disse falske lærerne vil forkynne en syndig livsstil pga. "friheten i Kristus" (2:19). Kanskje har de forvrengt det Paulus sier i f.eks. Rom 6, og at det er derfor Peter også nevner Paulusbrevene i 3:15-16. De sier også at Jesus aldri kommer tilbake (kap. 3). Peter sier at grunnen til at gjenkomsten drøyer er at Gud ønsker at alle skal komme til tro (3:9). Han oppfordrer dem til å vokse i troen og leve i hellighet fram til dette skjer (3:11-15).

I 1:14 sier Peter at han ikke kommer til å leve så mye lenger, så dette er trolig skrevet kort tid før han ble henrettet i forfølgelsene under Nero en gang mellom 64 og 68 e.Kr.

## Forfatter

Er forfatteren Peter, en disippel av Peter eller en helt annen?

Et av de mest betvilte brevene i NT ang. forfatterskap, hovedsakelig fordi:

* Tidligst nevnt i eksterne kilder ca. 200 e.Kr. og var omdiskutert i oldkirken
* Støttet av detaljer i brevet (3:2, 3:4)
* Annen stil enn 1. Peter
* Henvisningen til Paulusbrev som Skriften er for tidlig
* Likheter med Judas’ brev, som man da tenker er skrevet først fordi Peter som apostel ikke ville lånt av en ikke-apostel. Judas dateres også etter Peters død på 60-tallet. Hvis Peter skrev først, ville det ikke vært noen grunn for Judas til å skrive. Ser ut til å omhandle en senere situasjon: Gnostikere på 100-tallet. Ofte datert til 100-tallet og da ikke skrevet av apostelen Peter.

Først i 1792 ble forfatterskapet av noen NT-bøker betvilt. Hevdes at det var vanlig å sette fram sin læremesters undervisning eller bruke falsk navn.

Jødedom: Pseudepigrafene er apokalypser knyttet til personer mange århundrer tidligere. Ikke knyttet til en nylig avdød person, og ingen brev.

Gresk-romerske kilder: Slått hardt ned på.

Kristne kilder: Ikke godtatt

* Den muratoriske kanon (170 e.Kr. ) utelukket forfalskninger
* Serapion av Antiokia (200 e.Kr.) avviste Peterevangeliet pga. falskt forfatterskap
* Atanasius (367 e.Kr.) og Hieronymus (ca. 400) advarer mot skrifter under falske navn.
* Forfatteren av Paulus’ og Teklas gjerninger mistet sin stilling som eldste da han innrømte å ha skrevet det.

Hva ville være motivet? Hvorfor ta sjansen? Det ville vært bedre å la det være anonymt.

The Compendium Hypothesis. Ny og populær. Et testamente satt sammen av Peters disippel etter Peters død men bruker ekte Peter-materiale, muligens også etter Peters ønske, for å imøtegå omstendigheter som oppstod etter Peters død.

Hvis dette faktisk var en sjanger, hvorfor har ingen nevnt det tidligere? Det finnes ingen eksempler på et slikt testamente som ble akseptert av kirken.

Det var hverken vanlig eller akseptert å skrive under falskt navn i oldtiden.

### Tradisjonen

Origenes inkluderer den (ca. 250), men innrømmet at den var omdiskutert.

Eusebius (ca. 320): Omdiskutert (anerkjent/omdiskutert/avvist/vranglære), men likevel anerkjent av mange. Spørsmålet var hvilken Peter? Han sier vranglærere bruker apostlenes navn (han nevner f.eks. Peter-, Tomas-, Mattias-evangeliet, Andreas’ og Johannes’ gjerninger), men han setter ikke 2 Peter i denne kategorien.

Hieronymus (ca. 400): Tror selv det er autentisk, men at mange ikke gjør det “fordi det er inkompatibelt med det første i stil». Forslår at Peter kan ha brukt to ulike sekretærer (1 Pet 5:12).

Det ble omdiskutert fordi det ikke var like kjent som 1. Peter, men det ble til slutt inkludert i NT, selv i en periode da gnostikere skrev og sirkulerte skrifter i Peters navn.

### Interne spor som støtter apostelen Peter

1. Han påstår han var til stede på fjellet i egen person (1:16-18), hvor bare Peter, Jakob og Johannes var.
2. Dette er hans andre brev (3:1)
3. Ville en annen forfatter kunne utgi seg for å være Peter (1:1, 1:16-18. 3:1) og samtidig vektlegge sannhet og hellighet (1:12, 2:2, 3:1, 11)?

### Språklig

Noen ord/uttrykk forekommer bare i 1-2 Peter: areté brukt om Gud (1 Pet 2:9, 2 Pet 1:3), legge av/ned (1 Pet 3:21, 2 Pet 1:14), stoppe å synde (1 Pet 4:1, 2 Pet 2:14).

Ord som brukes lite ellers: søskenkjærlighet (1 Pet 1:22, 2 Pet 1:7 (3 av 6 forekomster)) roten av “øyenvitne” (1 Pet 2:12, 3:2, 2 Pet 1:16), legge til (1 Pet 4:11, 2 Pet 1:5, 11 (3 av 7 forekomster)).

Lignende utsagn om profeti (1 Pet. 1:10-12, 2 Pet. 1:20-21).

Peter bruker også uttrykket “uretts lønn” i Apostlenes Gjerninger (2 Pet 2:13, 15; Apg 1:18).

Brevet selv er tydelig på at det er skrevet av apostelen Peter. Dette støttes av språklige linker til 1. Peter og Apostlenes Gjerninger.

### Konklusjon

Pseudepigrafi var ikke akseptert, og ulikheter i stil med 1. Peter kan forklares med sekretærer. Spørsmålet i oldkirken var ikke at det kunne være en forfalskning, men om det var “riktig” Peter. Det er derfor ingen grunn til ikke å ta brevet på alvor og akseptere at apostelen Peter skriver dette på 60-tallet. Forholdet til Judas’ brev må komme i andre rekke.

## To hensikter

1. Før han dør vil han igjen minne dem om hvordan de skal leve (1:12-15) og om hva GT og apostlene har sagt (3:1-2)
2. Advare om at falske lærere vil komme (kap 2)

Dersom 3:1 betyr at det er samme mottakere som 1. Peter, er det trolig hovedsakelig hedningekristne i diverse områder i dagens Tyrkia.

## Struktur

**Kap. 1: Hold fast på kallet og profetordet**

1:1-2 Åpning og hilsen

1:3-15 Viktigheten av et rett liv

1:16-21 Apostlenes vitnesbyrd og GTs profeter

**Kap. 2: Falske lærere vil komme**

**Kap. 3: Herrens dag vil komme**

3:1-10 Folk vil spotte og håne Jesu gjenkomst

3:11-18 Hvordan leve i lys av Jesu gjenkomst

# Kap. 1: Hold fast på kallet og profetordet

## Åpning og hilsen (1:1-2)

Vektlegger to ting:

**1. Troen er dyrebar**

I 1 Peter snakket han om Jesu dyrebare blod (1:21, 18-19), den dyrebare hjørnesteinen (2:4, 6-7), og i 2 Peter om dyrebare løfter (1:4).

**2. Det å kjenne Jesus gir: nåde (styrke som i 2. Tim 2:1?) og fred**

Passer med brevets innhold om å beskytte troen mot falsk lære og det å kjenne Jesus som en “motgift” mot å bli lurt (styrke og fred)

## Viktigheten av et rett liv (1:3-15)

*«Ettersom hans guddommelige makt har gitt oss alt som tjener til liv og gudsfrykt, ved kunnskapen om ham som har kalt oss ved sin egen herlighet og kraft [Alt vi trenger for å leve i gudsfrykt er å forstå mer av Gud og lære å kjenne ham (som i v. 2).], og gjennom dette har gitt oss de største og mest dyrebare løfter, for at dere ved dem skulle få del i guddommelig natur [Vi blir ikke guddommelige, men 1) vi har allerede fått del i Guds Ånd, og 2) vi vil få det enda mer når løftene oppfylles.], etter at dere har flyktet bort fra fordervelsen i verden som kommer av lysten, så legg nettopp derfor all vinn på at deres tro viser seg i rett liv (godhet) [Siden vi har blitt gitt alt vi trenger både for dette livet og det neste], og i det rette liv kunnskap [både kommer av (v. 2) og leder til], og i kunnskapen selvbeherskelse [innser at det trengs], og i selvbeherskelsen utholdenhet [neste som trengs], og i utholdenheten gudsfrykt [se framover til løftenes oppfyllelse], og i gudsfrykten broderkjærlighet [Filadelfia], og i broderkjærligheten kjærlighet til alle [agape].»* (1:3-7, NB88)

Å kjenne Gud nå og løftene hans for fremtiden gjør at vi tar troen seriøst så den vises i livet.

*«For når disse tingene finnes hos dere og får vokse, viser de at dere ikke er uvirksomme eller ufruktbare i kunnskapen om vår Herre Jesus Kristus [Det er nettopp denne kjennskapen til Jesus som gjør det mulig at disse tingene vises. Da “virker” den og bærer frukt i livene våre.]. Men den som ikke har disse tingene, han er nærsynt og blind, og har glemt renselsen fra sine gamle synder [Ser hverken langt bakover (til frelsen), eller framover på mulighetene som ligger i frelsen og i løftenes oppfyllelse.]. Vær derfor desto mer ivrige, brødre, etter å gjøre deres kall og utvelgelse fast! For når dere gjør dette, skal dere aldri noen gang snuble, for på denne måten skal det rikelig bli gitt dere inngang i vår Herre og frelser Jesu Kristi evige rike. [Gjentar og forsterker v. 5 (samme verb + derfor & desto mer). Oppsummerer v. 3-9: Å fokusere på dette så det vises i livet er å bekrefte kallet og utvelgelsen.]»* (1:8-11, NB88)

*«Derfor vil jeg stadig på ny minne dere om alt dette, enda dere kjenner til det og er grunnfestet i den sannhet som er kommet til dere [Vi trenger påminnelser om ting vi egentlig vet.]. Jeg mener det er riktig å holde dere våkne [Evt. “vekke dere opp” (NB88, BGO)] ved å minne dere om dette, så lenge jeg bor i dette teltet. For jeg vet at mitt telt snart skal tas ned, det har vår Herre Jesus Kristus latt meg vite [Skjønner han dette fra Joh 21:18-19 eller på en annen måte?]. Og jeg vil gjøre mitt ytterste [Igjen samme ord som i v. 5 og 10. Han vektlegger skikkelig innsats.] for at dere alltid skal huske dette, også etter at jeg er gått bort.»* (1:12-15)

Han ser det som en viktig oppgave å formidle dette så lenge han er i live, og skrive det ned for dem så de har det etter han er død. Dette er tydelig et viktig punkt for Peter.

**Spørsmål til ettertanke**

1. Tar vi dette like mye på alvor som Peter gjør?
2. Vektlegger vi skikkelig innsats i troen?
3. Holder vi hverandre våkne?
4. Minner vi hverandre på ting vi allerede vet?

## Apostlenes vitnesbyrd og GTs profeter (1:16-21)

### Apostlenes vitnesbyrd av transfigurasjonen i Matt 17:8, Mark 9:2-8 og Luk 9:28-36.

* Snakker trolig om dette for å begrunne oppdraget sitt som apostel (v. 12-15), og for å understreke “kraften” (v. 3: makt) som gjør dette gudfryktige livet mulig.
* Øyenvitner hadde stor autoritet i oldtiden og ble sett på som mer troverdig enn skriftlige kilder. Apostlene ble derfor naturlige autoriteter i den kristne kirke.
* Han har sett Jesu guddommelige makt (v. 3). Han foreslo trolig å bygge hytter (“telt”) fordi det så ut som at Guds rike hadde kommet for fullt.
* Peter har sett hvordan Jesus vil se ut når han kommer tilbake. Transfigurasjonen peker fram på gjenkomsten.

### GTs profeter

Transfigurasjonen gjør at Peter har stor tro på profetordet. Ikke bare har han fått et glimt av “enden”, men siden så mange profetier har blitt oppfylt med Jesu første komme, kan vi stole på at resten blir oppfylt av hans andre komme. Noe av det samme sa han i Apg 2.

Disse løftene om Jesu gjenkomst, håpet for framtiden, er en lampe i denne mørke verden. Til slutt skal denne lampen bli til fullt dagslys, og også lyse som en stjerne inni oss. Noe av det samme han sa i 1. Peter 1:3-12

Betyr Jesu gjenkomst dette for oss?

*«Men dere må framfor alt vite at en ikke kan tyde noe profetord i Skriften på egen hånd. For aldri ble noen profeti båret fram fordi et menneske ville det, men drevet av Den hellige ånd talte mennesker ord fra Gud.»* (1:20-21)

ESV: “no prophecy of Scripture comes from someone’s own interpretation”

Kan forstås på to måter:

1. Profetier i GT skal ikke tydes av hvem som helst fordi det er ord fra Gud. (Kan det da bare tydes av apostlene?)
2. Profetene i GT talte ikke ut fra seg selv, med ved Guds Ånd.

B gir mest mening siden v. 21 da begrunner v. 20, og det blir en naturlig kontrast til falske profeter med sine “oppdiktede ord” (2:3)

Peter sier at hele GT (Apg 3:24) er skrevet av mennesker drevet av Ånden, og at apostlene er troverdige øyenvitner. Disse to kan de stole på.

Hele Bibelen er Guds ord. Dette tradisjonelle synet i jødedommen ble overtatt av Jesus, apostlene, Paulus, forfatteren av Hebreerbrevet, kirkefedrene, reformatorene og har alltid vært kirkens tradisjonelle syn. Vi er i godt selskap hvis vi tror at Bibelen er Guds ord.

# Kap. 2: Falske lærere vil komme

2:1-3: Han advarer mot at det vil komme falske lærere, slik det også var falske profeter i GT. Dette har han først og fremst fra Jesus (Matt 24:11, 24). Vranglæren “lures inn” og er ødeleggende. Peter beskriver de generelle karakteristikkene til falske lærere. Han sier lite om hva de kommer til å lære, siden det vil variere, men fokuserer på at livsstilen deres vil vise at de fornekter Jesus (1. Kor 6:20).

2:4-11: Han gir tre eksempler fra 1. Mosebok på at Gud vet hvordan han skal dømme de urettferdige og samtidig redde de gudfryktige:

1. englene som syndet
2. flommen
3. Sodoma og Gomorra

2:12-17: Mer om livsstilen deres. Bruk av presens får det til å høres mer ut som at de allerede er der, men det kan fortsatt være en generell beskrivelse. Sammenlignes med Bileam.

2:18-22: Farene ved å falle fra etter å ha lært Jesus å kjenne.

## Engler som syndet (2:4) - hva tenker han på?

**A. Engler som fulgte Satan i hans opprør?**

Passer dårlig med at de holdes i varetekt inntil dommen. Dette fallet er heller ikke tydelig forklart noe sted i Bibelen.

**B. Eneste bibelske referanse er 1. Mos 6:1-4, og Peter forstår “gudesønnene” som engler (passer også best med 1. Pet 3:19-20).**

Ikke noe i GT om at engler er bundet med lenker til dommen. Kan spille noe på Jes 24:21-22, men høres mer ut som 1. Enok, som nevner dette flere ganger.

**Poeng:** Gud dømmer til og med engler hvis de synder. Men straffen kommer ikke alltid rett etter opprøret.

**1. Enok (Henok)**

* En pseudepigrafisk apokalypse tilskrevet Enok fra 1. Mos 5:21-24. En ‘spin-off’ av 1. Mos 6:1-4.
* Del 1 vanligvis datert til 2. årh. f.Kr. Ble mye lest, men har aldri vært en del av den hebraiske bibel.
* Peter tenker først og fremst på 1. Mos 6, og at Guds karakter gjør at dommen er sikker. Han henter litt fra 1. Enok for å illustrere.

Tartarus (“avgrunnen”): det dypeste av underverdenen i gresk mytologi. I Illiaden av Homer kastet Zevs titanene i Tartarus etter krigen mot Olympos-gudene.

Peter illustrerer historien fra 1. Mos 6 med både 1. Enok og gresk mytologi.

## Farene ved å falle fra (2:18-22)

Å ”komme fri” (1:4, 2:18, 2:20) fra ”forfallet” (1:4, 2:12 (2x), 2:19) i verden er viktig for Peter. Et uttrykk for å bli frelst. Verden er uren, på ville veier vekk fra Gud, den forfaller til den går under.

v. 19: Alle er enten slave av Kristus eller av synden (Rom 6). Forventer Peter at det vil forkynnes en syndig livsstil pga. «friheten i Kristus»? Fordi folk allerede hadde forvrengt det Paulus sier i f.eks. Rom 6, og at det er derfor Peter også nevner Paulusbrevene i 3:15-16?

Spesielt ille å vende tilbake til verden (og dermed slippe å endre livsstil og få det beste av begge verdener) når man en gang har unnsluppet den og fått kjennskap til Jesus (1:2, 3:18).

De sammenlignes med urene dyr (uten fornuft, av naturen? (2:12)), og verden sammenlignes med og spy og søle.

**Spørsmål til ettertanke**

1. Trenger vi mer av Peter sitt syn på frelsen som det å ha unnsluppet forfallet i verden? Eller fristes vi av verden?
2. Loves det “frihet” på bekostning av evangeliet i dag?

# Kap. 3: Herrens dag vil komme

Oppsummering av kap. 1-2

3:1-2 — Gjentar hensikten om å vekke dem opp (1:12-13), og minne dem om hva de har fra profetene og apostlene (1:16-21).

3:3-7 — Mer konkret om hva budskapet kan være (—> 2:1-2), eller han snakker om en annen gruppe som allerede sier dette. Hovedtabben er at de glemmer (med vilje) at Gud involverer seg i verden ved sitt ord (en form for deisme).

v. 4: Pga. gnostiske tanker om en åndelig oppstandelse - som dermed gjorde gjenkomsten overflødig?

3:8-9 — Herrens dag kommer helt sikkert, men etter Guds timing. Han er ikke treig, men tålmodig fordi han vil at alle skal bli frelst (også v. 15). (1. Pet 3:20, evt. 1. Mos 6:3.)

3:10-16 — Som andre steder i Bibelen (inkl. GT) blir eskatologi en oppfordring til å leve rett inntil det skjer (jf. Matt 24) - ikke til å spekulere i tidspunkter. Han sier Paulus også har skrevet om dette, og han anser Paulusbrevene blant Skriftene.

v. 14: igjen “legg vinn på”

3:17-18 Oppsummerende avslutning: Motstå falsk lære ved å vokse i nåden og i kjennskap til Jesus (1:2).

## Kan vi “fremskynde” Jesu gjenkomst? (3:12)

Fremskynde kan også oversettes “være ivrig for”, “ønske oppriktig”, som de andre gangene han bruker ordet (1:5, 10, 15, 3:14).

Fleste oversettelser: fremskynder/hastening, men ikke RV, KJV, ASV, JB, NEB. RSV/NRSV og NIV har alternativet i fotnoter.

**A. Dersom fremskynde:**

1. Kobles sammen med en tolkning av Matt 24:14 —> misjon kan fremskynde gjenkomsten. (Men sier Matt 24:36, Apg 1:7, 17:31 at Gud har fastsatt selve tidspunktet for denne dagen? Og er det beste tolkning av Matt 24:14?)
2. Ut fra konteksten: Hvis mange blir frelst og lever hellig og gudfryktig.

**B. Dersom er ivrig for:**

Passer bedre med:

1. hvordan han bruker ordet ellers
2. med at dagen er fastsatt
3. med å vente

# Peters siste ord til oss

**Tre viktige punkter for Peter:**

1. Viktigheten av et rett liv, og at vi har alt vi trenger for dette (1:3-15, 3:1, 11-16, 18).
2. Apostlenes vitnesbyrd og GTs profeter er troverdige (1:16-21, 3:1-2)
3. Falske lærere og spottere vil komme (kap. 2, 3:3-10, 17)

**Tre viktige punkter for oss:**

1. Legg en innsats i troen, la den prege deg, invester i den! Det å kjenne Jesus viser seg i et rett liv.
2. Ha tillit til at Bibelen er Guds evige sanne ord!
3. Voks i kjennskap til Jesus så du ikke blir lurt av det falske! Kjenner vi det ekte, så er det lettere å gjenkjenne det falske. Falske lærere kan gjenkjennes på hvordan de er og lever.